32003R2119
L 318/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2119/2003 НА КОМИСИЯТА
oт 2 декември 2003 година
за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак и за отмяна на Регламент (EО) № 2465/96
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак и за отмяна на Регламент (ЕО) № 2465/96 (1), изменен с Регламент (ЕО) № 1799/2003 (2), и по-специално член 11, буква б) от него,
като има предвид, че:
(1)
Приложение III към Регламент (ЕО) № 1210/2003 изброява физическите и юридическите лица, институциите, корпорациите, агенциите и лицата от предишното правителство на Ирак, обхванати от блокирането на финансови средства и икономически ресурси съгласно посочения регламент.
(2)
На 21 ноември 2003 г. Комитетът по санкциите, основан с Резолюция 661 (1990) на Съвета за сигурност на ООН, реши да измени списъка на физическите и юридическите лица, институциите, корпорациите, агенциите и лицата от предишното правителство на Ирак, за които се прилага блокирането на финансови средства и икономически ресурси. Следователно приложение III трябва да бъде съответно изменено.
(3)
С оглед гарантиране на ефективността на мерките, предвидени в настоящия регламент, той следва да влезе в сила незабавно.
ПРИЕ НАСТОЯЩИЯ РЕГЛАМЕНТ:
Член 1
Приложение III към Регламент (ЕО) № 1210/2003 се заменя с приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 декември 2003 година.